เมื่อเริ่มทำความสะอาดบ้าน

◯ถ่ายภาพความเสียหาย

ควรถ่ายภาพให้เห็นสภาพความเสียหายทั้งภายในบ้านและรอบๆบ้าน

ไม่เพียงแต่ถ่ายภาพบ้านที่เสียหายเท่านั้น ให้ถ่ายภาพข้าวของที่เสียหายด้วย (เช่น รถยนต์ ตู้เย็น เป็นต้น)

ถ่ายภาพร่องรอยระดับน้ำที่หลงเหลือบนฝาผนังเพื่อให้ทราบว่าน้ำที่ท่วมเข้ามาในบ้านสูงแค่ไหน

การเก็บบันทึกหลักฐานไว้จะเป็นประโยชน์ในภายหลังในการเรียกร้องค่าประกัน และยื่นขอใบรับรองความเสียหายจากภัยพิบัติ (ริไซโชเมโช)

◯ใบรับรองความเสียหายจากภัยพิบัติ (ริไซโชเมโช) คืออะไร

คือเอกสารที่ไปยื่นขอจากอำเภอว่าบ้านได้รับความเสียหาย

หากมีใบรับรองความเสียหายจากภัยพิบัติ จะได้รับความช่วยเหลือตามระดับความเสียหาย เช่น ได้รับเงินช่วยเหลือในการเริ่มต้นชีวิตใหม่, รับการลดหย่อนค่าสาธารณูปโภค, ได้เข้าพักในบ้านพักชั่วคราว และสามารถออกบัตรประจำตัวผู้พำนัก (ไซริวการ์ด) ใหม่ได้

การรับเรื่องและออกใบรับรองความเสียหายจากภัยพิบัติอาจใช้เวลามากกว่า 1 เดือน ควรไปสอบถามข้อมูลการดำเนินการที่อำเภอแต่เนิ่นๆ

◯ก่อนที่จะทำความสะอาดบ้าน

・ไฟฟ้า

เนื่องจากไฟฟ้าอาจรั่ว ให้ตรวจสอบเบรกเกอร์ก่อน

หากเบรกเกอร์ตัดไม่ทำงาน อาจเกิดไฟฟ้าช็อตได้ กรุณาปรึกษาบริษัทไฟฟ้า

・แก๊ส

หากภายในบ้านมีกลิ่นแก๊ส กรุณาติดต่อบริษัทแก๊ส

แก๊สมี 2 ประเภท คือ แก๊สเมืองและแก๊สโพรเพน

กรณีที่เป็นแก๊สเมือง หากเกิดภัยพิบัติแก๊สจะถูกปิดโดยอัตโนมัติ

หากแก๊สกลับคืนสู่สภาพเดิมแล้ว ให้กดปุ่ม “ฟุคคิว” ที่มิเตอร์แก๊ส จะสามารถใช้แก๊สได้ตามปกติ สามารถสอบถามจากบริษัทแก๊สได้ว่าแก๊สกลับคืนสู่สภาพเดิมแล้วหรือยัง

กรณีที่เป็นแก๊สโพรเพน หากถังแก๊สยังทำงานอยู่ อาจเกิดแก๊สรั่วได้ ให้ติดต่อบริษัทแก๊ส

ติดต่อบริษัทประกันภัย

หากบ้านมีประกันอัคคีภัยหรือประกันภัยอาคาร ควรแจ้งให้บริษัทประกันภัยว่าบ้านถูกน้ำท่วมเพื่อตรวจสอบว่าจะได้รับค่าสินไหมทดแทนในการซ่อมแซมบ้านหรือไม่

กรณีที่เป็นอพาร์ตเมนต์ ให้ติดต่อเจ้าของอพาร์ตเมนต์

ก่อนที่จะซ่อมแซมบ้าน ให้ถ่ายภาพสภาพความเสียหายไว้ก่อนที่จะติดต่อบริษัทประกันภัย, เจ้าของบ้านเช่าหรือบริษัทรับเหมาก่อสร้าง